
THREE RIVERS REAL 
ESTATE VBA TA RESPETA 
E DECISION DI CORTE 


TA SIGUI CONSTRUI SOLAMENTE DEN 
AREANAN CAMINDA PERMISONAN DI 
CONSTRUCCION A SER DECLARA IREVOCABEL 


DESPUES DI 6 
AÑA GABINETE 
WEVER CROES TA 
‘REORGANISA’ DIMAS 


PROME MINISTER DEN PARLAMENTO PA 
TRATAMENTO DI DOS LEY IMPORTANTE 


AMBOS LEY A 
WORDO APROBA 
UNANIMAMENTE 

T 
hree Rivers Real Estate, desaroyador di Secrets Baby 
Beach Hotel, pa medio di e comunicado aki ta de- 
sea di duna un aclaracion amplio pa loke a ser publi- 
ca den un comunicado di prensa reciente relaciona cu 
e decision di corte pa mantene e suspension di permi- 
so di construccion pa un parti specifico di e proyecto di 
Secrets Hotel. Na prome luga, Three Rivers Real Estate 
ta respeta completamente e decision di corte reciente- 
mente relaciona cu un disputa cu un permiso di con- 
struccion na un area specifico di e proyecto di e hotel. 
Mientras cu e sentencia aki ta limita e actividadnan di 
construccion den e area concerni te ora cu un sentencia 
di corte wordo emiti, e no tin influencia riba e continui- 
dad di e resto di e proyecto, unda cu e permiso legal ya a 
ser declara irevocabel pa e corte y, consecuentemente, 
e construccion ya ta andando. 
E decision di corte, emiti pa corte di prome instancia, ta 
reconoce e necesidad pa sigui procesonan regulatorio y 
a dirigi su maneho pa no construi den e area den disputa 
te ora cu un decision wordo tuma pa corte relaciona cu 
e permiso di construccion cu ta wordo disputa pa algun 
habitantenan den e area. 
“Mientras cu nos ta respeta e decision di corte relaciona 
cu e permiso di construccion pa e area den disputa, 
nos ta contento di por continua e construccionnan den 
e seccion di nos proyecto caminda permisonan legal a 
ser declara irevocabel. E trabaonan aki lo wordo realisa 
cumpliendo cu tur e reglanan y guia aplicabel di e instan- 
cianan concerni. Awor nos ta wardando e decision di e 
corte tocante e areanan den disputa,” asina Sr. Alejandro 
Murcia, director di Three Rivers Real Estate a declara. 
Three Rivers Real Estate ta keda comprometi pa un 
comunicacion transparente y mantene un Partnership 
solido cu pueblo di San Nicolas y henter comunidad di 
Aruba. 


Riba e imagennan aki por mira e resultado final di e 
proyecto cu lo forma parti di Secrets Baby Beach Hotel. 


Three Rivers Real Estate VBA 
ta respeta e decision di corte 


Ta sigui construi solamente den areanan caminda 
permisonan di construccion a ser declara irevocabel 

E 
anticipacion ta grandi den e circulo politico, c’un elec- 
cion nobo ta na caminda y cu e actual gobierno lo no 
cumpli cu su periodo di gobernacion cu mester termina na 
2025. 


AWEMainta tin algun luna caba informando di reunionnan 
cu a bin ta tumando luga cu sostenedonan di varios partido 
politico y tambe  tin e proceso di recluta candidatonan nobo 
pa subi lista pa proximo eleccion. 


Na 2021 ora cu Prome Minister Evelyn Wever Croes a dicidi 
di manda su prome gobierno cas, esaki a sorprende practi- 
camente tur rival politico cu no a spera e desaroyo aki y den 
un lapso di solamente 3 luna, mester a prepara pa participa 
den e proceso electoral. 
Desaroyonan bou di gabinete Wever Croes II di e coalicion 
di MEP-RAIZ, politicamente ta totalmente diferente ya cu 
ningun di e dos ministernan di RAIZ y tampoco e dos parla- 
mentarionan di e fraccion di e partido blanco den Parlamento, 
tin e experiencia of curashi c’un Otmar Oduber of Marisol 
Lopez Tromp tabatin of tin. 


Varios partido ta organisando nan mes y despues di fin di 
siman tras di lomba, e percepcion a bira ainda mas grandi 
despues di e eror politico grandi cometi pa e lider diu RAIZ 
cu a dicidi di inicia un demanda contra di su propio gobi- 
erno, su propio Prome Minister. 
Diaranson ultimo e lider di Accion21,  tabata falta masha tiki 


pa confirma cu Gerlien Croes hende a retira for di partido 
AVP, lo ta riba lista si su partido ya cu Miguel Mansur mes 
a confirma cu e tin hopi contacto cu e ex AVP y cu nan ta 
compronde otro bon. 


Sr Mansur hasta a confirma cu el a informa Gerlien cu si  e 
haya mas voto cu su persona, e lo retira como lider y nombra 
Gerlien como lider di Accion21 y  e negociacionnan mester 
ta hopi leu ya cu e propio Miguel Mansur hasta a duna un 
aclaracion riba e motibo di con Gerlien no a bira lider di 
partido AVP, cu a wordo ofreci na su persona. 


Na mes momento den su intervencion den Enfoke 24Ora, e 
lider di Accion21  a menciona nomber di algun candidato 
cu sin duda e kier recluta pa su partido, mencionando entre 
otro nomber di Misha Raymond, kende e ta considera un 
politico hopi inteligente y serio den su funcionamento. 


Nomber di e actual Minister di Economia, Geoffrey Wever 
tambe Mansur a menciona ya cu e ta kere cu ta un politico 
hopi serio y hopi capacita   y kende ta gosa di un sosten 
formal den comunidad. 


Mansur no a atende cu e otro parlamentario independiente 
cu ta Rycond Santos do Nascimento, loke ta logico y a cu 
a surgi un confrontacion aña pasa relaciona cu e asunto di 
matrimonio di personanan di mesun sexo, caminda Rycond 
a critica e posicion di e lider di Accion21. 


Accion21 practicamente a confirma acuerdo cu Gerlin Croes 


C 
u tin cosnan straño ta pasando den gobernacion di e 
pais aki, ya no ta “fake news” pero e forma di acomoda 
‘nos hendenan’ ta continua sin cu tin hustificacion den al- 
gun di e cambio of nombramento aki. 


AWEMainta a wordo informa cu awe mainta Minister di 
Husticia, Rocco Tjon, lo anuncia un cambio grandi na KIA, 
caminda pa un motibo of otro, a dicidi di pone e actual 
Director Gino Winklaar un banda, pues halando su persona 
for di su funcion di director. 
Na luga di sr Winklaar, Minister Tjon lo nombra un di e 
famoso “Management Team” cu a bira asina famoso den 
tanto gabinete Wever Croes I y II, sin splicacion y segun por 
a compronde, sin hustificacion. 


Aki tin cu mustra cu for di un serie di funcionarionan cu a 
yega di dirigi KIA, incluso e propio Minister di Husticia aki, 
ningun a keda mas largo den e funcion aki compara cu Gino 
Winklaar, cual ta haci e cambio aki, ainda mas sospechoso 


politicamente. 
Ta existi e posibilidad segun AWEMainta por a compronde, 
cu lo nombra Gino Winklaar como director di Guarda Nos 
Costa pero aparentemente e puesto aki lo bay tambe pa un 
hende di confiansa di e minister. 


Notabel di e informacion extra oficial ricibi, ta indica cu e 
‘management team ‘lo conta cu cinco persona di cual tur lo 
ta hendenan di confiansa di Minister Tjon pero esaki ta otro 
indicacion cu mandatarionan ta nombrando nan sostenedo- 
y campañadonan, na varios departamento. 
Esaki ta bolbe fortalece e sospecho cu dentro di poco lo 
tin cambio den gobernacion di e pais y cu lo por yama otro 
eleccion prome October venidero, net prome cu fecha indica 
pa Aruba ricibi refinanciamento di e debe otorga pa gobi- 
erno Hulandes durante di e pandemia di covid. 
Otro punto cu ta resalta den e asunto aki, ta e hecho cu Gino 
Winklaar a keda nombra como Director di KIA dia 26 di Mei 
di 2021 dor di ex Minister di Husticia, Andin Bikker. 


Minister Tjon ta “schaakmat” Gino Winklaar di KIA 

Via Instagram, un (grupo di) persona bou di e nomber di usuario “gerboth_f_williams_” actualmente ta 
agresivamente ofreciendo oportunidadnan di inversion den Bitcoin, primintiendo rendimentonan irealisticamente 
halto y haciendo uzo ilegalmente di e logonan di Aruba Bank y Caribbean Mercantile Bank en particular. E (grupo 
di) persona aki ta dirigi su mes specificamente na e mercado di Aruba. BCA ta sospecha cu e ta un scam. 


CBA ta desconseha pa haci uzo di e servicionan aki, tambe pasobra e ta entidad cu no ta regula. Evita di bira 
victima di un scam! 


ADVERTENCIA PUBLICO 


Oferta pa haci inversion, posiblemente fraudulento, den crypto via rednan social. Evita di bira 
victima di un scam. 


Banco Central di Aruba (BCA) a tuma nota di ofertanan pa haci inversion den Bitcoin y otro monedanan crypto cual ta 
posiblemente fraudulento. Ta ofrece e inversionnan aki na personanan na Aruba via Instagram y otro rednan social. E 
proveedornan aki ta priminti rendimentonan irealisticamente halto y ademas ta haci uzo ilegal di logonan di algun banco 
comercial di Aruba. Mester tene cuenta tambe cu e balor di monedanan crypto ta altamente volatil y p’esey inversionnan den 
moneda crypto ta altamente speculativo. 


Monedanan crypto pa un gran parti no ta regula na Aruba. Pa e motibo ey BCA ta recomenda pa ta hopi cauteloso ora un 
persona ta priminti rendimento irealisticamente halto den inversionnan den monedanan crypto. E posibilidad di bira victima di 
un fraude ta sumamente halto ora cu bo ta deal cu personanan of entidadnan cu no ta regula y cu ta ofrece rendimentonan di 
inversion irealisticamente halto. 



T 
in un ambiente politico colgando, dunando indicacion cu e posibilidad 
pa un proceso electoral prematuro ta hopi latente na momentonan aki, 
principalmente despues di e ‘eror’ grandi cometi pa lider di partido RAIZ 
siman pasa. 
T 
a den e contexto aki tin cu analisa e reunion cu a ser pidi pa dos miembro di 
fraccion di MAS, den persona di Marisol Lopez Tromp y Aquannette Gunn y 
tambe pa Mervin Wyatt Ras pa atende cu e maneho di emigracion di DIMAS y di 
gobierno, cual peticion a ser haci for di 15 di Februari 2023. 


Pues a tuma cuater luna pa atende cu e asunto aki, caminda cu na momento a 
pidi e reunion aki, tabata pa otro conflicto cu a surgi cu e maneho di Minister 
Glenbert Croes y awor ta yama e reunion caminda e mandatario menciona a 
dicidi cu Director Kathy Paskel no por sigui na cabes di e departamento aki. 


Durante di e reunion di diamars Minister Glenbert Croes no por a clarifica of 
hustifica su maneho na DIMAS, al contrario loke a sobresali den e reunion di 
diamars ultimo, ta cu e maneho di gobierno ta sigui algo bruha, sin pia ni cabes 
y no por spera mucho cambio den e funcionamento di e departamento. 
Loke ta sobresali for di e reunion aki y tambe for di declaracion haci caba pa 
e propio minister, ta cu e influencia den decisionnan pa loke ta otorgacion di 
permiso ta mas grandi caminda conseheronan di e mandatario lo tin mas di 
bisa awor cu tin cambio den direccion di DIMAS. Gabinete Wever Croes I y II 
for di 2017 ta responsabel pa crea un maneho efectivo pa loke ta e servicio 


Despues di 6 aña Gabinete Wever 
Croes ta ‘reorganisa’ DIMAS 


maneho cu DIMAS mester a hiba pa atende tur 
peticion di ciudadanonan cu ta haci un peticion pa 
un of otro permiso. Pues seis aña largo gabinete 
Wever Croes no tabatin solucion pa e situacion na 
DIMAS y declaracion di Minister Glenbert Croes ta 
un acusacion directo pa ex Minister Andin Bikker 
kende tabata encarga cu maneho di DIMAS for di 
2017 te cu 2021. 
Minister actual a hala algun situacion cu a sosode 
c’un personal di siguridad c’un persona di edad 
halto cu e mandatario a manda pa DIMAS pa 
wordo atendi caminda el a ser informa cu Minister 
Glenbert no tin nada di bisa eynan. 


E mandatario no a menciona si medida a wordo 
tuma contra di e trahado publico aki y si e proceso 
pa atende cu e peticion di permisonan no ta 
canando bon pa ultimo seis aña cu gobierno di 
Minister Glenbert Croes ta na mando, anto tin 
algo hopi robez y ta confirma cu ta su gobierno a 
crea e problemanan aki. 


Na 2021 na momento cu Minister Glenbert Croes 
a asumi responsabilidad pa loke ta DIMAS, ta un 
cantidad di problema a surgi na e departamento 
aki, caminda aparentemente hasta e propio 
mandatario a interveni personalmente den algun 
caso pa loke ta otorgamento di permiso di estadia. 


Awor despues di 5 aña y 6 luna cu gabinete Wever 
Croes ta hibando maneho riba DIMAS, Minister 
Glenbert Croes a dicidi cu awor tin cu bin un ‘reor- 
ganisacion’ di e departamento y e ta di opinion cu 
Kathy Paskel definitivamente lo wordo reemplasa. 
Pa loke a bin ta pasando ultimo dos aña casi, por 
spera cu e maneho nobo lo habri caminda pa gobi- 
erno pa medio di e minister lo tin acceso mas facil 
riba decisionnan pa loke ta regarda otorgamento 
di permisonan. 

“M 
iho palabranan c’un hende por expresa, ta 
ora e no bisa algo” ta un expresion na Pa- 
piamento cu ta wordo uza cu frecuencia, princi- 
palmente den e arena politico y esaki sin duda tin 
cu conta pa Minister Ursell Arends. 
Despues di ultimo fin di siman ‘dramatico’ caminda 
e lider di RAIZ a haya su mes coriendo pa MEP no 
core cune for di gobernacion, ta parce cu experi- 
encia politico di Ursell Arends ainda no ta di e nivel 
pa e por distingui cierto “momentumnan politico” 
pa determina kico e tin cu haci. 
Diahuebs siman pasa e mandario encarga cu natu- 
ralesa a dicidi di para firme pa defende un sector 
di naturalesa cu aparentemente e mes no tabata 
sa kico tin of no tin na un sector di beach dilanti di 
Embassy Suites. 


Un pida beach cu e hotel aki a pidi pa desaroya 
pa asina tanto local- como bishitantenan por haci 
uzo di dje, apesar cu e no ta un lama mucho bon 
pa landa mirando cu casi nunca el a ser uza pa 
localnan. 


Diabierna siman pasa den oranan di mainta, 
Minister Ursell a sacudi gobernacion di e pais, ora 
cu el a dicidi di entabla un caso contra di inver- 
sionistanan di e hotel menciona pero no a lague 
te eynan pero tambe a dicidi di inicia un proceso 
legal contra di su propio gobierno. 
No a dura mucho cu e impacto di e accion di e 
Minister a bira conoci y el a sacudi henter gabi- 
nete Wever Croes II, caminda no a resta Prome 
Minister Evelyn Wever Croes, contra kende e caso 
a wordo dirigi, nada otro cu cuestiona e accion di 
su vice Prome Minister y a pidi claridad den esaki. 


Un reunion diadomingo anochi na cas di Minister 
Arends a mustra mas bien riba un “gimmick” 
politico cu otro cos caminda a dicidi cu lo keda den 
e coalicion y cu Minister y lider di e partido RAIZ, 
pa medio di e abogado cu a hinca su persona den 
e preta aki, lo atende cu e keho entrega. 
A retira e demanda y por lo pronto coalicion 
MEP-RAIZ a keda intacto pero caminda e desaster 
politico y su consecuencianan ta cay pa cuenta di 
e mandatario Arends. 


Despues di e tormenta politico aki, a spera cu e 
lider di RAIZ lo a laga sikiera algun dia pasa y keda 
keto, recarga bateria prome cu e bin bek y deter- 
mina kico ta e miho forma pa bin bek pero ayera 
Minister Arends a bolbe contradeci su mes formal- 
mente. 


Minister Ursell Arends ta sigui bruha 


Turismo ta economia di Aruba pero bringa proyecto di 150 miyon 


Den un declaracion emiti, Minister Ursell a atende cu e topico di aviacion caminda 
el a papia di maneho di su gobierno riba e particularidad aki, “buscando un 
balansa entre mas vuelo y cuido di medio ambiente.” 


El a papia di evolucion den mundo di aviacion pero caminda pa loke ta Aruba, 
esaki no ta al caso na e momentonan aki pero loke tabata yamativo, tabata ora 
cu e minister a bisa lo siguiente:“Turismo ta e economia di Aruba. P’esey nan lo 
purba trece un balans entre medio ambiente, naturalesa y economia.” 


Haciendo e expresion aki Minister Arends ta lanta speculacion riba su accion 
di siman pasa riba e beach dilanti di Embassy Suites, caminda el a ordena su 
abogado pa pidi Corte suspende construccion di un pida beach publico, mien- 
tras cu diaranson siguiente e mes ta reconoce e importancia di turismo pa loke 
ta economia di e pais. 


Un proyecto cu a supera un inversion di 150 miyon florin y caminda e sector 
di tereno caminda ta trahando e beach, mas tanto lo wordo drecha cu mata y 
santo blanco, pues no tin construccion di un edificio pa algo otro di concret lo 
ser instala na e sitio aki. 

D 
iahuebs 29 di juni, den Parlamento di Aruba tawata tin reunion publi- 
co cu dos punto di agenda. 1. Cambionan tecnico den codigo civil y 
2. Cambio den Statuut pa elimina e posibilidad pa impone un Algemene 
Maatregel van Rijksbestuur sin cu tin un base legal den rijkswet pe. Re- 
union tawata hopi cortico na unda tawata tin dos votacion. Prome Minister 
Evelyn Wever-Croes tawata e Minister presente pa ambos ley. 


Pa e prome ley niun Parlamentario tampoco Prome Minister tawata tin 
necesidad di hiba palabra y a bay di biaha na votacion y e ley a wordo 
aproba. Pa e punto di agenda 2, solamente Parlamentario independiente 
Ryçond Santos do Nascimento a hiba palabra y despues Prome Minister 


Prome Minister den Parlamento pa tratamento di dos ley importante 


Ambos ley a wordo aproba unanimamente 


a hiba palabra. Despues a bin e votacion y e 
ley aki tambe a wordo aproba. Prome Minister 
a gradici Parlamento pa e sosten na unda 
ambos ley a keda aproba. 


E di dos ley, Prome Minister a remarca, ta un 
ley cu ta un iniciativa di un Parlamentario di 
Hulanda un tempo pasa y ya Corsou y Sint 
Maarten a adapta e ley aki caba. E tema cu a 
wordo trata ta hopi cerca di e tema di auto- 
nomia. “Pa Gobierno di Aruba y pa Aruba 
completo, autonomia di nos pais ta hopi 
importante pasobra ta nos autonomia a yuda 
nos desaroya nos pais despues di aña 1986 y 
awe nos ta un di e paisnan pionero den recu- 
peracion despues di e pandemia Covid 19. 
Danki na e Status Aparte y e forsa interno y 
duro di nos hendenan pa lucha pa hiba nos 
pais padilanti”, Prome Minister a expresa. 


Pa e motibo aki tambe, Prome Minister a 
remarca, ta hopi importante pa nos Colegionan 
Halto di Estado ta fortifica y ta mas independi- 
ente. E siman aki a firma un protocol cu Raad 
van Advies despues cu Parlamento a aproba 
e ley y awo Raad van Advies tin su protocol 
unda cu nan mes ta maneha nan personal y 
presupuesto pa paga salarionan. E siguiente 
Colegionan Halto di Estado pa wordo inde- 
pendisa ta Controlaria General y Parlamento 
y tambe Ombusman despues cu Parlamento 
aproba esaki. Di e manera aki, ta garantisa e 
principio y fundeshi di nos democracia y nos 
autonomia. 


Diabierna, 30 Juni 2023 
AWEMainta 
LOCAL 
7 


Diabierna, 30 Juni 2023 
LOCAL 
8 
AWEMainta 


N 
ada menos cu ocho bandera lo colga dilanti Gemeente 
Amsterdam dia prome di juli, Keti Koti: esun di Hulanda, 
Surinam, Corsou, Aruba, Boneiro, Sint Maarten, Sint Eusta- 
tius y Saba. 


Asina gemeente a informa. E banderanan lo ta hisa half stok 
prome y durante e conmemoracion di e abolicion di sclavitud. 
Despues “lo hisa nan mas halto te ora cu solo baha.” 


Normalmente, e bandera di Hulanda solamente lo ta hisa 
durante e dianan di fiesta of conmemoracion specifico, 
manera Dia di Rey, Bevrijdingsdag y Dodenherdenking. 
Gemeente Amsterdam a propone pa haci e mesun cos 
durante Keti Koti. Despues di e criticanan di e comunidad 
Surinameo, a dicidi hisa no solamente e bandera Hulandes, 
sino tambe esunnan di ex-Antias. Awo tambe ta cla con 
exactamente e protocol ta di bandera. 
E aña aki, e conmemoracion di e abolicion di e sclavitud lo 


tuma luga, manera semper, den Oosterpark di Amsterdam. 
Sinembargo, e festival di Keti Koti a bay Museumplein debi cu 
ta spera un mayor asistencia. E publico por sigui e conmem- 
oracion na Oosterpark a traves di pantaya gigante. 


Por sigui e ceremonia aki tambe en bibo a traves di NPO1 of 
NOS. E conmemoracion di e aña aki na Amsterdam t’e inicio 
oficial di e Aña di Conmemoracion di Sclavitud cu lo tuma 
luga fo’i dia prome di juli 2023 pa dia prome di juli 2024. 


F 
ondo Monetario Internacional (IMF) ta mira e esfuerso- 
nan di Aruba pa e reinicio di e economia despues di pan- 
demia, segun un articulo den Antilliaans Dagblad. Ta afir- 
ma den e informe ‘Aruba: Declaracion final di e personal di 
e mision di Articulo IV di 2023” cu IMF a publica reciente- 
mente. 


Un delegacion di IMF tabat’ey recientemente na Arua y a 
papia cu varios minister. 
Nan tabata kier sa mas riba e asuntonan economico y desa- 
royo sostenibel. Minister Geoffrey Wever a asisti na e comb- 
ersacionnan ey y a bisa cu IMF ta positivo riba e crecemento 
economico cu Aruba ta experenciando. 


Segun IMF, e isla debe esaki n’e cantidad di turista, pero 
tambe na loke nan a gasta. Fuera di esey gobierno ta trah- 
ando riba reforma fiscal, cu tambe ta haciendo un bon 
contribucion, segun IMF. 


IMF tambe ta mira loke ainda falta. Pa sigui crece ta nece- 
sario haci pa negoshi ta mas facil. Mester reduci e buro- 
cracia pasobra esey ta stroba hacimento di negoshi. IMF 
tambe ta kere cu e reglanan introduci recientemente ta un 
paso den e direccion corecto. 


Minister Wever a presenta e Maneho di Establecimento 


(Vestegingsbeleid) na october ultimo. Esaki ta moderno, 
simpel y digitalisa. Pidi un permiso ta completamente digital. 
Esey ta haci e tempo di espera mas cortico pa obtene un 
permiso comercial. 


Minister Wever tambe ta un defensor di e desaroyo economico 
na Oranjestad y San Nicolas. E minister ta duna e oportun- 
idad n’e empresanan chikito pa cuminsa fo’i cas. IMF tambe 
ta mira esaki y ta ricibie cu satisfaccion. tambe e informe 
elabora p’e delegacion ta afirma: “E actividad economico ta 
cuminsa bek cu forsa ora cu a surpasa e consecuencianan 
di e pandemia.” 


IMF cu bista positivo riba e economia di Aruba 


Amsterdam ta colga e banderanan 
di Hulanda, Surinam y ex-Antias 
halve stok durante Keti Koti 

A 
ruba ya caba ta hayando bishita di diferente aerolinea cu ta trece turis- 
ta for di diferente destino directo, entre otro British Airways y tambe 
ultimo a ricibi e grato noticia cu Spirit Airways lo cuminsa bula tur dia. 
Wingo tambe a anuncia cu nan lo cuminsa bula pa Cali cu un vuelo directo. 


Awo Air Century di Republica Dominicana, a anuncia nan proximo oper- 

SUNDAY BRUNCH 


Aruba ta un destino inicial 


Air Century ta amplia ruta desde Punta Cana 


acionnan durante e di XXII Feria CTN Expo 
Holiday na Santo Doingo, p’e temporada di 
winter. E aerolinea a anuncia su plannan pa 
expande nan red di ruta fo’i Punta Cana, esta- 
bleciendo como e di dos hub di e aerolinea. 


Den un esfuerso pa fortalece su presencia den 
e mercado, Air Century a comparti cu nan lo 
ofrece conexion directo fo’i Punta Cana na 
varios destino popular den Caribe. 


E destinonan inicial ta inclui Aruba, Sint 
Maarten, Corsou, Miami, San Juan, Cartagena, 
La Habana y Valencia (Venezuela). Cu e 
rutanan nobo aki nan kier ofrece e biaheronan 
un mayor flexibilidad y comodidad na ora di 
planifica nan biahe, n’e tempo cu e oportun- 
idadnan turistico ta habri y negoshi den e 
region. 


Felipe Gutierrez, director comercial di Air 
Century, a expresa e entusiasmo di e aero- 
linea pa amplia nan red y reforsa nan conec- 
tividad. E ambicioso proyecto di expansion 
di e rutanan di e compania lo cuminsa cu e 
ocho destino aki, cu plan di ampliacion den un 
futuro proximo. E obhetivo ta establece Punta 
Cana como un centro destaca den Caribe, 
ofreciendo e biaheronan un mayor accesibil- 
idad y e oportunidad di explora un variedad 
mas amplio di destino. 

E 
presupuesto preliminar di Pais Aruba pa aña 2024 a bay dia 22 di juni 
pa CAFT pa asina e organo di supervision financiero por duna su opin- 
ion. Den e siman di 10-14 juli CAFT lo por saca nan conseho y Gobierno 
lo tin cu prepara e reaccion riba esaki cu lo wordo inclui den e Memoria di 
Splicacion cu lo bay compaña e concepto di Ley di Presupuesto 2024. De- 
partamento Huridico lo por ricibi e concepto di presupuesto den e siman 
di 17 -21 di juli. 


Despues Departamento Huridico hunto cu Conseho di Minister lo por 
presenta e concepto na fin di juli of comienso di augustus na Raad van 
Advies pa asina Gobierno por haya nan conseho. Asina cu Raad van Advies 
keda cla cu nan conseho riba Presupuesto 2024, Gobierno ta haci e cambi- 
onan necesario y ta brinda e concepto di Presupuesto na Parlamento. Tur 
esfuerso ta wordo haci pa por entrega e concepto di Presupuesto 2024 na 
tempo na Parlamento di Aruba, manera a pasa cu Presupuesto 2023. 


Minister Maduro ta informa: 


Presupuesto 2024 a bay pa CAFT duna su opinion 


Ta trahando pa presupuesto 2024 tambe por keda entrega na tempo na Parlamento 


Si tur cos cana bon, e debate den Parlamento 
lo por tuma luga den e ultimo 3 luna di aña 
2023 y e Presupuesto 2024 lo por keda 
aproba fin di december 2023. Despues cu 
Gobernador firma e Presupuesto 2024, esaki 
ta bay pa keda publica den Landscourant pa 
por drenta na vigor na comienso di aña 2024. 

Willemstad, 30 juni 2023 
DNB Fonds op Naam voor Caribisch Nederland! 
Het Prins Bernhard Cultuurfonds Caribisch Gebied (PBCCG) maakt met trots bekend dat DNB Fonds op Naam – 
Caribbean per 1 juli 2023 start! 
DNB heeft tijdens Keti Koti 2022 (herdenking en viering van de afschaffing van de slavernij) excuses gemaakt voor haar 
rol in het trans-Atlantische slavernijverleden. Sindsdien is gewerkt aan de invulling van de aangekondigde maatregelen 
om de gevolgen van de slavernij te helpen verminderen voor directbetrokkenen op Curaçao, Aruba, Sint-Maarten, 
Bonaire, Sint-Eustatius, Saba, Suriname en Nederland. Het DNB-fonds is in samenwerking met het Prins Bernhard 
Cultuurfonds Nederland, het Prins Bernhard Cultuurfonds Caribisch Gebied en Suriname, tot stand gekomen. Dit fonds 
zal gedurende de komende 10 jaar jaarlijks 500.000 euro beschikbaar stellen. Elke regio krijgt zijn eigen budget en zal 
aanvragen lokaal afhandelen. 
Het DNB FON Caribbean richt zich op het ondersteunen van projecten die de impact van de doorwerking van het 
slavernijverleden verminderen, met de focus op: 
1. Versterken van cultuur, erfgoed en natuur. Hierbij gaat het om het identificeren, documenteren, conserveren, 
toegankelijk maken en presenteren van unieke aspecten van de historie en de leefomgeving van de nazaten; 
2. Verbeteren van toegang tot educatie en talentontwikkeling. Hierbij gaat het om het verbeteren van de 
mogelijkheden voor nazaten (met name vanaf de schoolgaande leeftijd) om zichzelf persoonlijk en professioneel te 
ontwikkelen; 
3. Stimuleren van economische zelfstandigheid. Hierbij gaat het om het creëren van mogelijkheden voor de nazaten 
om deel te nemen aan de economie en daarin een (meer) zelfstandige positie te verwerven en bezit op te bouwen; 
Meer informatie over dit specifieke fonds op naam vindt u op 
https://pbccaribbean.com/3566-2/ 
Personen of stichtingen, woonachtig in Caribisch Nederland, kunnen vanaf 1 juli 2023, hun aanvraag indienen voor het 
DNB FON Caribbean via het PBCCG-aanvraagportaal. 
Het PBCCG ondersteunt al 68 jaar de kunst- en cultuurontwikkeling van de zes (6) eilanden van het Caribisch Koninkrijk. 
Wilt u of uw organisatie graag bijdragen aan deze ontwikkeling door uw eigen FON op te richten? Dat kan! 
Bekijk voor meer informatie onze website 
https://pbccaribbean.com/fonds-op-naam-instellen/ 
Of maak via het hoofdkantoor een persoonlijke afspraak voor meer informatie. De contactgegevens vindt u op onze 
website. 


D 
entro di poco ta 
yega e momento 
cu studiantenan cu a 
caba nan estudio na 
Aruba lo tin cu sigui 
nan studio na pais- 
nan den exterior. Ta 
conoci cu studian- 
tenan di Aruba ta bi- 
aha pa diferente pais 
y region pa sigui cu 
nan studio. 


Sea e studiante ta 
bay Hulanda, Merca 
of un pais den Latino 
America ta impor- 
tante pa e studiante 
informa su mes riba 
exigencianan 
di 
e 
pais, scol of campus 
cu e lo atende. Un 
di 
e 
exigencianan 
hopi biaha ta cu e 
studiante 
mester 
tin e vacunacionnan 
basico 
entre 
otro 
DKTP, MMR y Hip-B 
cu ta wordo duna na 
mucha for di ora nan 
ta baby na Wit Gele 
Kruis te cu 10 aña 
ora nan ta na scol 
basico. 


Banda di e vacunanan 
aki riba menciona, 
tin paisnan cu ta 
exigi e vacuna contra 
Meningitis y otronan 
contra Yellow Fever. 
P’esey ta importante 
pa 
tur 
studiante 
busca 
informacion 
trempan y no laga 
esaki pa e ultimo 


Studiantenan cu ta bay studia den exterior 


Mester informa riba exigencianan di 
e pais caminda nan ta bay studia 


dianan, pasobra tin vacuna cu mester wordo 
duna den serie di mas cu un vacuna y mester 
tene cuenta cu e tempo necesario entre e vacu- 
nanan. 
Studiantenan cu a perde nan prueba di vacuna- 
cion di ora nan tawata mucha por yama Seccion 


di Cuido Salud Hubenil na 5224200 pa ricibi 
un copia di esakinan y studiantenan cu mester 
vacuna di entre otro Meningitis, Yellow Fever 
of cualkier otro vacuna por tuma contacto cu 
Seccion di Malesanan Infeccioso na 5224200 
pa mas informacion y un cita. 

G 
obierno ta sigui crea debe pa pais Aruba. Aruba su gobierno ta mane- 
ra un bari sin bom. No tin placa pa yega gobierno. Nos grandinan tin 
cu lucha pa biba di un pensioen di behes cu no ta yega y riba dje nan mes- 
ter paga nan mesun remedinan mientras cu nos tin un gobierno no ta haci 
net nada pa crea un otro pilar economico. Nos a lesa cu na luna di mei 
2023 gobierno a fia 165 miyon florin na un interes di 6.5% pa 9 aña largo 
y ora e termino yega Aruba mester paga 265 miyon florin. 


Na luna di juni 2023 ta haci un otro prestamo di 160 miyon florin na un 
interes di 6.5% pa 13 aña largo cu lo sali pais Aruba un suma di 300 miyon 
florin. Ora e tempo yega pa paga e debenan aki, gobierno lo mester bay fia 
paso gobierno lo no tin placa pa paga e debe aki. Lo mester bay refinancia 
e debe aki. E aña aki so nos gobierno a fia 325 miyon florin. Gobierno ta 
creado un monster di debe. Ni cu BBO na frontera y pafo di frontera placa 
lo yega pa page debe. 


Pueblo mester biba den miseria pa gobierno hiba un bida di luho. Danki 
Dios rond di mundo pueblonan a cuminsa harta di gobiernonan socialista/ 


Eric Ras(Curpa): 


Gobierno ta sigui crea mas debe pa pais Aruba 


comunista. Paisnan manera Grecia, Italia, 
Spaña y Alemania a harta di partidonan 
socialista cu e unico cos cu nan ta haci ta 
malgasta placa di pueblo. Aki na Aruba pa 22 
aña largo nos gobiernonan socialista a hinca 
Aruba den debe. Durante tratamento di presu- 
puesto ta hunga cu cifra cu e unico intencion 
pa sigui gaña CAft. No ta CAft nan ta gaña 
sino e pueblo mientras ta sigui zink Aruba den 
e moeras di debe. Aruba no por paga su debe 
mas y lo bin cu mas medida pa kita e tiki cabey 
fini cu pueblo tin. 


E metanan di desaroyo sostenibel ta hopi 
bunita riba papel pero den practica el a 
fracasa. Hulanda su cuminda cominitario a 
subi for di aña pasa di1 miyon pa e aña aki 2 
miyon hende. Diamars cu a pasa un mocion 
den Tweede Kamer cu Aruba mester paga un 
interes penal si no firma e RAft pa via cu nos 
gobierno tin 3 aña ta firma acuerdonan pero 
no ta cumpli. Tanto Hulanda como nos gobi- 
erno ta hunga 


cu sentimento di nos pueblo. Interes di pueblo 
no ta bin na prome luga. For tempo cu nos 
gobiernonan a subi mercado internacional via 
banconan local pa fia placa, gobierno di Aruba 
a viola articulo 29 di nos Statuut der Koninkrijk 
der Nederlanden. Si gobierno Hulandes a pone 
un paro na e abuso di poder aki awe nos dushi 
isla lo no ta hinca den e abismo di debe. 


Nos gobiernonan tanto di MEP, AVP y awe RAIZ 
ta culpabel na e debenan aki. E gobernantenan 
aki a gosa mientras pueblo ta sufri,pero nan 
ta lubida cu nos tin un Dios cu ta odia inhus- 
ticia. For di 2001 pa awe den 2023 nos gober- 
nante ta suta pueblo cu medida pero e dia lo 
yega cu tur locual cu boso a haci pueblo lo 
boeberang riba boso pa tur inhusticia cometi. 
Actualmente nos parlamento no por pasa 
ningun ley paso gobierno no tin mayoria den 
Parlamento. Pronto nan lo baha cu vakantie. 
Pueblo su oracion pa nan no drumi anochi 
sino entrega nan retiro. Un gobierno inmoral 
no tin derecho di existencia. Partido Curpa ta 
e unico alternativa. 

S 
i e institutonan financiero internacional ta bisa cu Aruba 
a prospera economicamente, esey no ta pasobra gobi- 
erno ta fomenta un ambiente fertil pa inversion. Tin dos can- 
cer cu nos pais ta biba cu ne: un yama DIP y e otro ta DIMAS. 


E siman aki Minister di Integracion, Glenbert Croes a bay 
parlamento cu un maneho nobo (“Handboek Toelating 
2023”) cu lo mester mehora e sistema di otorgamento di 
permiso; sinembargo e ta mas bien un pleister riba e tumor 
y pa saca probecho politico na bispo di un posibel campaña 
electoral anticipa. 


Echo ta cu tramitacion di permiso ta keda un di e obstac- 
ulonan di mas grandi den practica di negoshi na Aruba. 
Mientras cu di un banda tin demanda halto pa consumo di 
producto y servicio, di e otro banda tin un escasez enorme 
di personal; un situacion cu a empeora desde pandemia. 


Ta extremadamente dificil pa doño di negoshi haya hende pa 
traha, pio ainda hende local y bo por ripara con e ta afecta e 
nivel di servicio cu bo ta haya ultimamente. Si na esey bo ta 
añadi cu tin por lo menos cinco hotel proximo pa habri porta 
na Aruba, bo tin un ticking time bomb den bo man. 


Na luga di anticipa y prepara pa e periodo nos dilanti cu 
meta cla manera proteccion di e trahado local y optimali- 
sacion di e maneho di admision, Minister Glenbert Croes a 
pasa e ultimo añanan ta desbarata e departamento for di su 
paden, actuando contra conseho di experto, fuera di pone 
e director un banda y bring’e legalmente pa e por haci su 
boluntad. 


Aworaki ta Minister Croes ta bay parlamento pa splica e 
cambionan den e maneho di admision cu no ta brinda ningun 
cambio real of positivo na e aparato, pero ta sirbi mas bien 
pa habri caminda pa mas burocracia den e proceso. E cambi- 
onan cu Minister Croes ta propone simplemente no ta sufici- 
ente pa DIMAS por procesa tur e peticionnan na tempo. 


Te dia di awe bo ta haya testimonio tur caminda di ciudada- 
nonan cu no ta satisfecho cu e funcionamento di DIMAS. For 
di esnan cu tin mester di un permiso pa biba, studia, traha 
of inverti, como tambe for di e comerciante y empresario cu 
ta bou di un stress enorme pa haya e personal cu nan opera- 


cion tin mester. No tin suficiente ayudo pa e cliente, semper 
e reglanan y e procesonan ta cambia, permiso no ta keda 
cla na ora of mester warda hopi tempo pa haya restitucion. 


E ta masha simpel, si DIMAS tabata funciona manera mester 
ta, oficina di tramitador of abogado pa atende cu permiso 
no tabatin derecho di existencia. Nan ta un sintoma di e 
malesa cu ta DIMAS y cu duna oportunidad pa saca balente 
placa for di e ciudadano cu en realidad tin derecho di haya 
un servicio di calidad for di un departamento publico. 


Den e pio di caso ta fomenta corupcion entre funcionario y 
ta horta for di persona desespera pa tin un status legal na 
Aruba. 


E solucion no ta sinta den keda cambia maneho di admision 
cada tanto aña pa acomoda e aspiracionnan politico di un 
mandatario. E solucion ta cuminsa un minister cu ta laga su 
interes personal afo, ta asumi su responsabilidad di maneho 
y ta crea e condicionnan pa DIMAS por haci su trabou. 


Mester depolitisa DIMAS y laga ehecucion pa e profesion- 
alnan cu ta haya e herment y recurso necesario pa mehora 
e funcionamento di e departamento. 


Parlamentario independiente mr. dr. Ryçond Santos do Nascimento: 
Minister Glenbert Croes kier 
pleister e tumor yama “DIMAS” 

S 
iman pasa 21 juni te cu 26 Juni despues di mas cu 20 
aña a tuma luga un torneo di internacional di Basketball 
na Aruba cu a carga e nomber “Aruba Hoops on Fire”. Vari- 
os pais invita manera Curaçao a bin cu 5 team total Excel 
Basketball, Huskies Basketball, Sharks Basketball y tambe 
1 team di Colombia Vaqueros Basketball nan tur a participa 
midiendo forsa contra otro pa mira cua lo bay cu e maximo 
premio. 


Aruba Basketball Bond conhuntamente cu The Sports 
Unlimited Foundation (Stealers Basketball) a traha hunto pa 
trece un torneo internacional di caliber pa duna e teamnan 
local di Aruba un experencia con un torneo ta di Basketball. 


Un participacion di 100% di teamnan local a yuda engran- 
dece e torneo. Teamnan manera Sportverening Aruba 
Juniors, Club Estrella, Impact Basketball, Dream y Stealers 
basketball hunto cu e teamnan internacional a participa den 
3 categoria, 13U, 16U y 19U. Un gran fanaticada di Curaçao 
a acompaña e 5 teamnan, nan a trece un ambiente fenom- 
enal den 2 facilidadnan na Aruba cu ta YMCA San Nicolas y 
Aruba Juniors na Oranjestad. 


Un total di mas cu 40 wega mester a tuma luga den 4 dia 
pa saca e maximo ganadonan. Mester bisa cu tur 2 facili- 
dadnan por a gosa den un bon asistencia di parti di fanat- 
icada di cada team tanto local como internacional. Den e 
diferente categorianan tabata tin un mescla di teamnan 


local y internacional. Den e categoria di 13U tabata tin 
7 team consistiendo di 2 pool uno cu 4 team anto e otro 
cu 3. Sharks, Huskies, Impact, Aruba Juniors cu 2 team y 
Stealers basketball a bataya pa wak kendenan lo ta e top 
4 teamnan pa bay play-off. Finalmente ta Huskies, Aruba 
Juniors, Dream Y stealers a bay play-off. Prome luga a keda 
Stealers Basketball, di dos luga a keda Dream Basketball y 
na di 3 luga a keda Aruba Juniors. 


Den e categoria di 16U tabata tin mas ekipo, un total di 
8 ekipo cu a wordo parti den 2 pool. Den e categoria aki 
tabata tin Sharks basketball un team cu atletanan experi- 
encia internacional a bin bon prepara, Excel Basketball un 
ekipo cu pa prome biaha ta participa den un torneo pafo di 
Curaçao tambe a mustra un Basketball di bon nivel. E team 
di Colombia Vaqueros un ekipo completo cu un tremendo full 
court pressure defense a duna tur team dolor di cabes. Pa 
cera e division aki 5 team di Aruba a bataya pa wak kende lo 
bay play-off. Finalmente 4 team a bay playoffs cu Vaqueros 
Basketball canando na prome luga hungando un tremendo 
basketball, sigui pa Stealers Basketball na segundo luga y 
finalmente Sharks Basketball di Curaçao na tercer luga. 


Den e categoria di 19U tabata tin menos ekipo pero asina 
mes tur ekipo a duna e maximo esfuerso pa tuma e prome 
luga. E teamnan participante den e categoria aki tabata Excel 
Basketball di Curaçao y 3 team di Aruba cu ta Aruba Juniors, 
Club Estrella y Stealers Basketball. Mester bisa tambe cu den 
a categoria tabata tin tremendo show di dunknan di parti di 
diferente atleta manera Luis Cabrera di Stealers, Simeone di 
Aruba Juniors y di Curaçao Ivan Martijn. Publica a gosa di e 
hugadanan aki. 


E resultado di den categoria tabata na prome luga Stealers 
Basketball, na di dos luga Club Estrella y na tercer luga 
Aruba Juniors. 
{Continuacion na siguiente pagina} 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Despues di mas di 20 aña a tuma luga un 
torneo di internacional di Basketball na Aruba 

Durante e torneo di Aruba Hoops on Fire tambe 
a tuma luga despues di basta aña tabata tin 
un wega di exhibicion consistiendo mucha 
muhenan so. Aki tambe a participa 2 tremendo 
atletanan di pafo di Aruba. 1 atleta femenino 
di nos hermana isla Curaçao y tambe 1 atleta 
femenino di Colombia. Esaki tabata un tremendo 
gesto di e organisacion pa habri e luga pa e dos 
atletanan aki participa den e torneo. 


E atletanan local a haya un experiencia inolvid- 
abel pasobra despues di basta aña nan tabata 
parti di un inicio atrobe di Basketball pa e ser 
femenino. Mester bisa cu e Aruba Basketball 
Bond y Stealers basketball por ta satisfecho con 
e torneo a transcuri e 4 dia. Tur atleta a gana 
experiencia durante e torneo aki. Ta di spera cu 
otro aña 2024 e torneo aki sigui. 


Pa mas informacion por tuma contacto cu 
Geraldo F. Milton na 7443074 


{Continuacion di pagina anterior} 

“N 
os ta celebra boso victoria y Aruba ta 
kere den boso. No solamente esey Aru- 
ba mester di boso pero ohala e logro aki keda 
un fundeshi pa sigui como un maneho. E mes- 
ter sigui como un trapi pa e siguiente nivel den 
boso bida y nos apoyo boso lo tin sigur’. Esaki 
tabata palabranan di un Minister Glenbert Croes 
sumamente orguyoso na ocasion di graduacion 
di klas SVT 16 Formacion Social. 


Den nomber di colega Minister Rocco Tjon, 
Minister Glenbert Croes, henter comunidad y 
gobierno di Aruba por bisa cu ta inmensamente 
orguyoso di e partnership cu tin entre Gobierno 
di Aruba y Mariniers Kazerne pa loke ta trata e 
programa di Formacion Social. For di 2017 pa 
2021, Minister Glenbert Croes tabata Minister 
encarga cu Formacion Social. E mandatario ta 
kere firmemente den e cooperacion y liderazgo 
di Arumil pa cu Formacion Social. 


Na Jessica Ras y su team por weita cu nan 
ehempel, disciplina, dedicacion, ta wordo 
traspasa pa e grupo di e hobennan aki. Hopi di 
e hobennan ta busca un miho futuro cu apoyo 
di nan mayornan y cu e programa aki, dunando 
nan mes e oportunidad pa un bida nobo. Minister 
Glenbert Croes ta duna klas SVT 16 Formacion 
Social un gran pabien y bisa nan cu Aruba tin 
speransa grandi den nan. Cada hoben tin 
derecho di un miho futuro y p’esey mester anima 
y crea oportunidad pa nos hobennan. Glenbert 
Croes den nomber di Minister Tjon, tambe a 
felicita y gradici e mayornan cu a duna nan yiu e 
apoyo cu Formacion Social. 


E mandatario a expresa su gratitud na Lieutenant 
Vrolijk y Comandante Kelly di Arumil pa nan 
apoyo na formacion di nos hobennan. 
Minister Glenbert Croes den nomber di Minister 
Rocco Tjon y Gobierno di Aruba a expresa su grat- 
itud na Comandante di Mariniers Kazerne Sr. Tim 
Van Wijk pa nan apoyo, pasobra e cooperacion 
aki tin e proposito pa brinda nos hobennan un 
bida nobo cu futuro nobo. Gobierno ta keda kere 
fervientemente den e futuro nobo cu e programa 
di Formacion Social lo brinda tur hoben. 


Minister Glenbert Croes na hobennan di Formacion Social: 


“Awe nos ta celebra boso victoria” 

D 
en luna di juni mayornan tin e oportunidad pa cambia 
nan yiu di scol cu no ta resorta bou di SKOA pa e proxi- 
mo aña escolar. Mayornan awo tin e oportunidad pa por haci 
aplicacion y inscribi na un scol cu ta resorta bou di SKOA te 
cu 12 di Juli 2023. 


Con pa cambia di scol? 
Pa cambia oficialmente di scol y aplica na SKOA mester haci 
esaki oficial via un formulario. Mayornan por pasa busca e 
formulario aki na oficina di SKOA y yena esaki completo cu 
tur documentonan rekeri. Tambe por download e formulario 
via nos website www.skoa.aw y yena esaki pa entrega na 
oficina di SKOA. Por entrega e formulario aki dia 10, 11 of 
12 di juli 2023. 


Documentonan importante pa haci e cambio di scol pa e 
mucha: 
• Ultimo rapport di scol (aña escolar 2022/2023) 
• Uittreksel bevolkingsregister (papel di Censo) 
• Copia di AZV-kaart 
• Carta di Motivacion pa e cambio di scol 
• Certificado di Bautismo (si ta aplica) 


Despues di entrega e formulario pa cambio di scol lo ricibi 
un respuesta di SKOA na final di luna di Juli. 


Dicon scoge pa un scol di SKOA? 
SKOA ta e organisacion di educacion mas grandi na Aruba 
cu ta ofrece educacion di calidad halto. SKOA tin un curi- 
culo completo cu ta enfoca ariba e desaroyo y crecemento 
general di cada alumno y studiante. SKOA ta enfatisa su 
balornan Catolico, comunicacion na nivel multilingual, diver- 
sidad y inclusion, innovacion y tambe actividadnan extra- 
curicular. 


Como mayor bo por ta sigura cu bo yiu(nan) lo ricibi un 
educacion completo na SKOA. Si bo kier pa bo yiu expe- 
riencia un forma diferente pa siña y descubri su potencial 
aplica na SKOA. 


Pa haya mas informacion di tur e scolnan cu ta resorta bou 
di SKOA por bishita nos website www.skoa.aw. Por haci 
pregunta tocante cambio di scol via e-mail na aplicacion@ 
skoa.aw. Pa contact nos directo por yama nos na (+297) 
523 1800 durante orario di oficina. 


Bo ta desea di cambia bo yiu di scol y inscribi na un scol di SKOA? 

R 
ecientemente Gobierno di Aruba a logra cumpli cu su nece- 
sidad financiero pa e prome mita di aña 2023 na un manera 
exitoso riba mercado local, haciendo uzo di fondo propio (surplus 
den presupuesto 2023) y un emision exitoso di bono di Gobierno 
riba mercado local. Di e manera aki Gobierno despues di hopi aña 
por a evita di crece e debe di nos Pais, door cu por a cubri parti 
di su necesidad financiero haciendo uzo di propio fondonan. Esa- 
ki ta prueba cu e maneho financiero serio di nos Pais ta dunando 
su frutonan. 


A cuminsa baha e debe cu 35 miyon florin den e prome mita di 
aña 2023 
Den aña 2023 Gobierno di Aruba mester paga un total di 473 
miyon florin na debenan cu a wordo haci den pasado. Di e suma 
aki un total di 195 miyon florin mester wordo paga den e prome 
mita di aña 2023. Cifranan preliminario ta mustra cu Gobierno 
a logra paga parti di e debe aki cu 35 miyon florin cu a wordo 
genera fo’i propio fondonan di Presupuesto 2023. Esaki sigur ta 
un cambio y mehoracion grandi den e maneho financiero di nos 
Pais. 


Surplus ta yuda baha crecemento di debe 
Den añanan anterior Gobierno cada bes mester a refinancia e 
pago di e debenan cu ta madura, pa motibo cu no por a genera 
fondo propio (surplus) cu ta necesario pa realmente por a cuminsa 
paga e debe bek. E prome resultadonan di aña 2023 ta mustra 
cu e aña aki esey lo bira diferente. Un cambio den e forma con ta 
atende cu e debe nacional a bira posibel danki na e resultadonan 
financiero den e prome parti di e aña aki. Gobierno di Aruba por 
a genera suficiente entrada pa por a paga 35 miyon florin na 
debenan bek, sin cu tabata necesario pa financia esaki. Esaki ta 
nifica cu efectivamente e surplus di 35 miyon florin a yuda pa 
baha e crecemento di debe den e prome mita di aña 2023. 


A emiti un bono exitoso pa cubri e resto di e necesidad finan- 
ciero pa mita di aña 2023 
E restante di e 195 miyon florin, e 160 miyon florin cu mester a 
paga den e prome parti di aña 2023 a wordo paga pa medio di 
un bono di Gobierno cu a wordo emiti exitosamente contra un 
interes di 5,73%. E demanda pa e bono aki di parti di inversioni- 
stanan y publico riba e mercado local a resulta di ta substan- 
cial y a keda registra na 125% mas grandi compara cu locual 
Gobierno a pidi. Esaki na su turno a pone cu e bono por a wordo 
emiti na un prijs mas competitivo. 


Mester baha debe pa por baha gasto di interes 
E ta sumamente importante pa Gobierno baha e debe di Pais 


Aruba. Mas e debe crece, mas gasto tin di interes. Pa aña 2023 e 
debe nacional lo costa Aruba aproximadamente 262 miyon florin 
na gasto 


di interes. Esaki ta un di e gastonan mas grandi cu Gobierno di 
Aruba tin y den Presupuesto 2023 por compara esaki cu gastonan 
presupuesta pa Ministerio di Enseñansa y Ministerio di Husticia 
cu ta dos di e ministerionan di mas grandi den Gobierno di Aruba. 
Mas placa bay pa cubri gasto di interes, ta menos placa ta resta 
pa por inverti. Pa e motibo aki mester baha e gasto di interes 
halto, y pa haci esaki, mester baha e nivel di e debe. 


Gobierno di Aruba a indica den deliberacion cu, entre otro, inver- 
sionistanan, rating agencies y IMF, cu e intencion e aña aki ta, 
pa cuminsa baha e parti externo di e debe di Pais Aruba. Por 
bisa cu den e prome mita di aña 2023, Aruba a logra baha un 94 
miyon florin di su debenan internacional, sea pagando bek of pa 
medio di e bono riba mercado local. Esaki sigur ta un bon señal 
cu Gobierno di Aruba ta hiba un maneho financiero serio cu ta 
duna su fruto. 


Maneho financiero serio ta dunando su fruto 
E resultado den e prome mita di aña 2023, ta un prome indica- 
cion cu Gobierno di Aruba ta riba e bon caminda pa logra e meta 
pa baha e debe nacional cu aproximadamente 60 miyon florin 
den aña 2023. Minister Maduro ta informa cu e siguiente bono pa 
cubri e restante di e necesidad financiero di Gobierno di Aruba 
den aña 2023, lo wordo emiti den luna di juli y ta spera cu inver- 
sionistanan local un biaha mas lo sa di reconoce e balor di Aruba 
como un inversion solido. 


E mandatario di finansa ta gradici tur instancia y persona cu ta 
yudando pa asina por implementa e cambionan necesario y ta 
apoya e maneho financiero serio cu ta wordo hiba na bienestar di 
ful Aruba. Masha danki pa kere den Aruba! 


Minister Maduro di Finansa ta informa: 


Gobierno ta logra pa baha e nivel di e debe nacional 
cu propio fondo (surplus) despues di hopi aña 


Maneho financiero serio ta dunando su frutonan 

R 
ecientemente Banco di Caribe a haci en- 
trega di laptop na Colegio Bon Bini. Banco 
di Caribe semper ta aporta na educacion di 
nos muchanan. Yudando Colegio Bon Bini cu 
e laptopnan, ta yuda e scol pa tin e material- 
nan necesario pa asina brinda e miho educa- 
cion na e muchanan cual ta nos futuro. 


Colegio Bon Bini ta un scol primario cu ta 
situa den Madiki, Oranjestad y a wordo funda 
na aňa 1968. A habri su portanan oficialmente 
dia 24 di januari 1969. Colegio Bon Bini ta 
un scol di SKOA y e cabesante actual ta Sra. 
Sherissa Tsu. E team di Colegio Bon Bini ta 
consisti di alumno, mayor y maestronan cu ta 
percura pa haci e ambiente placentero y sigur. 
Actualmente tin 135 alumno. Nan ta traha cu 
animo y positivismo pa hiba nan scol y alum- 
nonan dilanti. Ta percura pa duna enseñanza 
di calidad na e alumnonan, tin un bon struc- 
tura y ta percura pa disciplina na scol. Banco 
di Caribe ta contento di por duna su aporte na 
Colegio Bon Bini. 


Riba e foto por mira Sr. Giovanni Croes y Sr. 
Elvin Maduro, Managing Director di Banco di 
Caribe hunto cu e cabesante actual di Colegio 
Bon Bini, Sra. Sherissa Tsu y muchanan di 5de 
klas. 


Banco di Caribe ta entrega 
laptop na Colegio Bon Bini 


Diabierna, 30 Juni 2023 
COMUNIDAD 
22 
AWEMainta 


V 
ia Zoom Meeting, Gobierno y Secretario di Estado Alex- 
andra Van Huffelen a hiba combersacionnan principal- 
mente riba e tema di abolicion di sclavitud. Prome Minister 
Evelyn Wever-Croes a duna di conoce cu esaki ta un reunion 
regular cu ta tuma luga prome cu cada reunion di Conseho 
di Minister di Reino cu Secretario di Estado pa trata agenda 
di Aruba pero e biaha aki sinembargo no tawatin puntonan 
relevante riba agenda pa Aruba. Durante e reunion, a elabo- 
ra riba e tema di “slavernij verleden” na unda cu a duna se- 
ñora Van Huffelen un splicacion di tur loke Aruba ta trahan- 
do riba dje pa otro siman. 


Prome Minister a indica cu e topico di historia di sclavitud 
na Aruba ta keda un topico di interes entre Aruba y Hulanda. 
Otro siman lo tin e actividad pa conmemora e di 160 aña 
di abolicion di sclavitud den Reino Hulandes. Esaki lo tuma 
luga dia 1 di juli proximo. 


Secretario di Estado Alexandra Van Huffelen lo ta na Aruba 
otro siman 4 di juli pa un bishita di trabou hopi cortico. 


Den reunion via Zoom cu Secretario di Estado Alexandra Van Huffelen 


Gobierno a duna splicacion di preparacionnan pa conmemora 
e di 160 aña di abolicion di sclavitud den Reino Hulandes 


D 
iamars den careda di 7’or varios un- 
idad policial a bay un pier memey di 
Riu cu Hilton, unda lo tawata tin prob- 
lema grandi entre dos grupo di turista. 


Dado momento a bay asina leu di manda 
stoel ariba otro. E problema a continua 
y a bay termina ariba beach, unda cu 
polis a bin topa cu nan. 


Mas trempan e dos grupo nan lo bebe di 
mas, y aki ta unda e problema a cuminsa. 
Debi na e grupo grandi refuerso di 
unidad di Playa tawata necesario.  


Ariba e beach unda polis a topa nan, 
ey nan a splica nan duidelijk cu kico e 
consecuencianan lo ta si mester bolbe. 


A parce cu nan a compronde y nan tur 
si ta bon mester a bay direccion di nan 
camber di hotel. 


Pelea grandi entre turistanan ariba pier na Palm Beach 

D 
iaranson, juni 28, 2023, Kiwanis Club 
of Palm Beach a celebra “Terrific Kids 
Teacher of the Year” hunto cu docentenan 
fantastico di St. Dominicus College, St. 
Franciscus College y Colegio San Hose. Du- 
rante e celebracion a haci entrega di certi- 
ficacion na e “Terrific Kids Teacher of the 
Year” di cada scol. 


Terrific kids ta un proyecto di reconoce- 
mento na nos alumnonan pa promove 
desaroyo den caracter, autoestima y perse- 
verancia. TERRIFIC ta para pa Thoughtful, 
Enthusiastic, 
Respectful, 
Responsible, 
Inclusive, Friendly, Inquisitive, and Capable. 


Alumnonan ta traha hunto cu nan docen- 
tenan pa establece y ehecuta metanan 
relaciona cu mehoracion riba conducta, 
relacion cu otro alumnonan, asistencia 
na scol, of trabou na scol. Tur mucha cu 
termina y logra e metanan aki, ta wordo 
reconoci como un “Terrific Kid”, esta un 
mucha fantastico. 


Kiwanis Club of Palm Beach no por a cera e 
dushi lunch sin felicita y entrega e certifica- 
cion di “Terrific Kids Teacher of the Year” na 
Sr. Jeanpierre Castaño di Colegio San Hose, 
Sr. Mario Lobo di St. Dominicus College y 
Sra. Annelie Moes di St. Franciscus College. 
Di parti di Kiwanis Club of Palm Beach un 
danki y pabien na tur e docentenan fantas- 
tico di Aruba y sigui cu e bon trabou pa nos 
comunidad. 


Kiwanis Palm Beach ta forma parti na e 
organisacion global “Kiwanis International” 
cu ta un instancia caritativo dedica na 
servicio na comunidad cu e obhetivo prin- 
cipal pa haci nos mundo miho door di cambia 
un comunidad pa medio di un mucha cada 
bes. Mas informacion por haya riba: www. 
facebook.com/kiwanispalmbeacharuba of 
www.kiwanis.org 


Hunto cu docentenan fantastico 


Kiwanis Club of Palm Beach a celebra 
“Terrific Kids Teacher of the Year” 

D 
en e dianan aki algun politico na 
Aruba y na Hulanda a lansa critica 
riba e hecho cu Algemene Rekenkamer 
Aruba ARA ainda no a ricibi e Cuentan- 
an Anual di aña 2019 bin ariba pa por 
haci nan control. E politiconan a cat- 
egorisa e retraso aki como mal mane- 
ho financiero, sin cu nan sa ta cual ta 
e retonan cu Departamento di Finan- 
sa a confronta cu a causa retraso den 
e produccion di e Cuentanan Anual di 
Pais Aruba desde aña 2019. 


Funcionnan cardinal a bira vacante 
Den aña 2019 a surgi vacatura den posi- 
cionnan cardinal den Departamento 
di Finansa. Ta trata di e funcionnan di 
Hoofd Financieel Beheer y Chef Afdeling 
Financiële Rapportage en Analyse cu 
a bira vacante y e bashi aki a hiba na 
retraso den e trabounan necesario pa 
produci e compil e cuentanan anual di 
Pais Aruba. 


A cuminsa busca reemplaso, pero 
COVID19 a presenta. E pandemia a 
trece retonan financiero grandi cune y 
hunto cu esaki a bin un necesidad pa 
mas reportahe financiero. A bin mas 
trabou den e departamento di repor- 
tahe, pero tabata tin menos hende pa 
haci e trabou, cual a causa retraso den 
e trabounan. 


Problema tecnico den sistema autom- 
atisa 
Na aña 2021 a surgi un problema 
tecnico den e sistema automatisa di 
administracion GFS/Enterprise One 
cu ta wordo uza pa Departamento di 
Finansa, debi na falta di update di e 
software. A traha pa soluciona esaki 
y aunke den aña 2022 a logra resolve 
e problema, ta te na mei 2023 a logra 
implementa e ultimo update nece- 
sario. E fayo tecnico aki tambe a causa 
retraso den e trabounan necesario. 


Compania externo a tuma tempo pa 
custuma cu e administracion publico 
Departamento di Finansa a pidi asis- 
tencia di un compania externo di 
accountant pa yuda guia e proceso 
pa compila e cuentanan anual pa aña 
2019 y aña 2020, pa asina por keda 
cla mas lihe. Sinembargo aki tambe 
a surgi tardansa debi cu gobierno su 
administracion ta uno particular y dife- 
rente na locual ta comun den sector 
priva. A tuma tempo pa e compania 
por a ‘gara e maña’ di e administracion 
di sector publico y esaki a causa mas 
tardansa den e compilacion di e cuen- 
tanan anual. 


Cifra di aña 2019 ta forma base pa 
control 
Un otro factor cu a hiba na tardansa 
ta, cu e cifra y informacion di aña 2019 


ta bay wordo uza como base pa por 
yega na un cuenta anual pa aña 2020 
cu por wordo controla globalmente pa 
un accountant. E mehoracion aki den 
maneho financiero di nos Pais, pa logra 
yega na un cuenta anual certifica pa un 
accountant, ta rekeri extra trabou cu 
tambe ta hiba na tardansa. 


Pa ki tempo por spera Cuentanan 
Anual di Pais Aruba? 
Minister Maduro ta premira pa entrega 
cuentanan 
anual 
na 
Algemene 
Rekenkamer Aruba ARA segun e 
siguiente schema: 
Aña 2019 na fin di juli 2023 
Aña 2020 na november 2023 
Aña 2021 na februari 2024 
Aña 2022 na juni 2024 
Aña 2023 na september 2024 manera 
ley ta prescribi. 


Minister Maduro di Finansa ta duna un update di Finansa Publico: 


Departamento di Finansa a enfrenta algun reto cu a causa 
retraso den produccion di e Cuentanan Anual di Pais Aruba 

D 
iabierna 30 di juni lo publica e database his- 
torico di Aruba: sclavitud y emancipacion, 
1840-1863 hunto cu documento tocante e ulti- 
mo 25 añanan di sclavitud na Aruba. Pa e data- 
base a uza un cantidad grandi di diferente fuente 
di archivo manera: e registro di Emancipacion di 
1863, lista di persona sclavisa, registro di nace- 
mento y fayecimento di persona sclavisa, peticion 
y acta di notaris cu informacion tocante bende- 
mento y cumpramento, traspaso y manumision di 
persona sclavisa. E database lo ta disponibel riba 
e website di Coleccion Aruba www.coleccion.aw/ 
busca/persona y e website di Archivo Nacional na 
Den Haag. 


Meta di e database 
E database di Aruba: sclavitud y emancipacion, 
1840-1863 ta haci posibel pa sigui e personanan 
sclavisa na Aruba entre aña 1840 y 1863. Tambe 
ta posibel pa hende busca e fam cu nan antepas- 
adonan a ricibi na final di e epoca di sclavitud, cu 
ayudo di e database por sigui busca bek den e 
pasado di sclavitud di nan famia. Archivo Nacional 
Aruba ta spera cu e publicacion di e database aki 
lo yuda riba e discusion social na Aruba tocante e 
propio pasado di sclavitud. E database lo ta impor- 
tante tambe pa enseñansa y cultura di Aruba. 


Origen di e database 
E plan di e database di Aruba: sclavitud y eman- 
cipacion, 1840-1863 a surgi na november 2022 
durante un deliberacion entre e archivarionan 
di ANA, esta Raymond Hernandez y Edric Croes 
hunto cu Coen van Galen di Radboud Universiteit 
y lider di proyecto di e database historico di 
Surinam y di Caribe (HDSC). Na principio HDSC a 
publica e registro di esclavo di Surinam y Corsou 
online. Un publicacion asina no lo tabata posibel 
na Aruba teniendo na cuenta cu no por a haya e 
registro di esclavo. 
Pa e motibo aki a dicidi di reconstrui e poblacion 
sclavisa pa medio di un serie di fuente di archivo. 
Cu por a termina esaki den 6 luna ta danki na e 
empleadonan di archivo sr. Johny van Eerden 
y sra. Rosa M. Arends, kende a transcribi algun 
registro di prome caba y Wouter Raaijmakers y 
Matthias Rosenbaum-Feldbrügge di HDSC cu a 
hinca e database den otro. 


Database Aruba: 


Sclavitud y emancipacion, 1840-1863 online awe 

M 
inister Plenipotenciario mr. Ady Thijsen a corona Lydia 
Mc. Dowall como Señora Carnaval 2023 pa Kingdoms 
under the Sun, grupo di carnaval dirigi pa Rossini van Wijk. 
E corononacion a tuma luga den oficina di Minister Thijsen 
den presencia di Señora Carnaval saliente Ingrid Wiashi. 


Tambe presente na e ocasion aki tabata representante di 
FECC Hulanda pa asuntonan Caribense Marcia Stamper y 
representante di FECC Aruba Reinwald Roderich Lopez. 
Invitado special na e acto di coronacion tabata presidente di 
Zomercarnaval di Hulanda Karel Willems. 


Zomercarnaval di Hulanda no conoce un eleccion di señora 
Carnaval manera na Aruba. Sinembargo Rossini ta di opinion 
cu e accion aki di corona un señora Carnaval por yuda stimula 
e idea pa aki na Hulanda tambe bin cu un eleccion asina. 


Señora Carnaval 2023 di e grupo di carnaval Kingdoms 
under the Sun, Lydia Mc.Dowall sigur lo forma parti di 
Zomercarnaval 2023 diasabra 29 di juli durante di e parada 
den cayanan di Rotterdam. 


Potret ta cortesia di Arubahuis 


D 
ialuna awo, 3 di juli lo tin otro Rosario Bibo na Kapel di 
Alto Vista cuminsando pa 7or y mey di anochi. Na e oc- 
asion aki lo gradici Señor pa e aña escolar cu ta terminan- 
do, pa tur esnan cu a gradua of bay over. Pa esnan cu no a 
logra, lo pidi Señor y Spirito Santo pa sigui guia nan durante 
e proximo aña escolar. 


Lo pidi Birgen di Alto Vista proteha tur esnan cu ta bay 
studia den exterior; pa nan tin exito den nan estudio, sa di 


adapta nan mes na otro custumbernan y cultura y pa semper 
mantene bon contacto cu esnan cu ta keda na Aruba. Un 
bon comunicacion ta fortalece e lasonan pa por tin exito den 
nan bida leu fo’I cas. 


Nos lo tin tambe den ocasion esnan cu ta sigui studia na Aruba 
of cu lo bay drenta mercado laboral. Manera custumber lo 
resa tambe pa tur enfermo, esnan den necesidad material y 
spiritual y pa paz na mundo. 


Minister Thijsen a corona señora 
Carnaval Kingdoms under the Sun 2023 


Rosario Bibo dialuna 3 di juli na Alto Vista 

Fortaleza pa Famia 


LOCUAL ta domina bo pensamento, ta domina bo bida, si un hende hinca den su cabes cu e lo no logra, e no ta bay logra. 
Pero na e momento cu e hinca den su cabes cu Fe den Dios, y cuminsa esforsa su mes, e ta bira un persona cu ta pone 
cosnan sosode. Pensamento negativo ta bini di e tata di mentira cual ta satanas, pensamento negativo ta cologa den aire 
mescos cu nubia, wardando esun cu lo acepte, y cuminsa haci cosnan robes. 


Si un hende desea algo negativo pa bo bida, no perde tempo, pasobra ta bo mente ta dicidi si bo ta rechase, y trapa riba 
dje demostrando cu bo ta yiu di Dios, y cu ningun arma forma contra bo lo no prospera (Isaias 54:17). 


Hobennan ta wordo hopi influencia, door di supuesto agentenan di scuridad, tanto personal, spiritual, como via telefon of 
internet y TV, pasobra nos tin di tuma na cuenta, cu cada pensamento cu ta yega na un hoben, pa droga, bebe, cana cu 
arma, bringa, y hasta matamento y bruheria ta un pensamento diabolico, y ta leu for di boluntad di Dios. 


Cada pensamento cu ta pone un hoben, keda sin honra su mayornan ta un pensamento di rebeldia, cu ta traha contra e 
hoben su crecemento y ta daña su relacion cu Dios. 
Cada biaha cu un mayor ta pone su yiu rabia, door cu e mayor no ta actua responsabel, e ta trece pensamento negativo 
den bida di su yiu (Efesionan 6:1-4) 


!! Pasobra for di curason, ta sali pensamento malo, matamento, adulterio, fornicacion, ladronicia, testimonio falso, 
calumnia. Esakinan ta cosnan cu ta contamina hende (Mateo 15:19-20). 
***E bon hende, for di e bon tesoro di su curason, ta saca loke ta bon, y e mal hende, for di e mal tesoro, ta saca loke ta 
malo, pasobra for di e abundancia di curason su boca ta papia (Lucas 6:45). 


Aki nan nos por mira cu ta masha importante pa hobennan sa ken nan tin di scucha di dje, cu ken nan mester tin amistad, 
pasobra e palabra di Dios ta bisa: 


*** No laga ningun hende gaña boso: Mal compania ta daña bon custumber (1 Corintionan 15:33) 


Un hoben por ta bon cria, cu tur respet y decencia na su cas, pero hende cu e ta anda cune riba caya, na scol of na trabao, 
cantica cu e ta scucha y video cu e ta wak, si nan ta malo, nan por contamina su bida. Pensamento negativo semper ta 
bay contra Palabra y Principio di Dios, y ta lanta orguyo, rabia y amargura den curason di hende. 


E diabel ta rey di esnan orguyoso y cu tin curason halsa, p’esey den Proverbionan 6:16-19 ta para skirbi e cosnan cu Dios 
ta odia, cu ta contene pensamento negativo. 


Pero tambe Dios ta proclama cu E ta stima hende humilde di curason, pasobra hende humilde ta depende di Dios, y nan 
confiansa ta den Dios, y nan pensamentonan ta dirigi riba e palabra di Dios (Filipensenan 4:8), 


Nos ta bibando den un tempo cu nos tur ta testigo di dje segun 2 Timoteo 3:1-5 cual ta wordo yama tempo trabahoso, 
caminda claramente por wordo mira cu si nos mente no ta fiha riba Cristo Hesus, cosnan negativo lo contamina nos bida. 


No ta importa con bon studia bo ta, ni tampoco bo posicion, semper lo tin un pensamento negativo pa bo, tratando di 
desvia bo mente for di e berdad di Dios. 
Pero cu un mente fiha riba Cristo, y un curason cu ta anhela presencia di Dios nos lo vence. 


Sinceramente, Pastor Marcel Balootje 


Pensamento negativo, ta trece 
actitud negativo, y un bida amarga 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu inmenso dolor den nos curason, nos ta 
anuncia fayecimento di nos ruman, tanta stima: 


Agnes Carmen Williams 
*27-04-1946 Aruba 
†22-06-2023 Hulanda 


Na nomber di su: 
Mayornan: 
†Walter y †Camilla Williams-Andrews 


Rumannan: 
†Walter E. Williams y famia 
†Clarice E. Williams-Williams y famia 
†Harold C. Williams y famia 
†Lula A. Holas-Williams y famia 
Kenneth E. Williams y famia 
Rupert E. “Ovy” Williams y famia 
Lila L. Williams 
Roland H. “Doc” Williams y famia 
Hellen S. Williams y famia 
Frank A. y Greta Williams y famia 
Ella A. Williams y famia 


Subrino(a)nan, sobre subrino(a)nan na Aruba y 
den exterior. 


Acto di cremashon ta tuma lugar Diabierna 30 
di juni 2023 na Breda Hulanda. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Cu dolor na nos curason, nos ta participa 
fayecimento di: 


Sra. Egidia D. Tromp 
Cariñosamente yama “Diana y Nana” 
*01-09-1957 - †25-06-2023 


Acto di despedida lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Gradicido na Dios pa tur loke nos mama a nifica pa nos 
ta anuncia fayecimiento di: 


Catharina Loefstop 
Viuda di Ramon Anivio Becker 


Na nomber di su 
Yiunan: Safira Becker 
Thairine Becker 
Ramon Becker 
Jose Luis Becker 
Jahaira Becker 
Gioconda Becker 
Charline Loefstop 


Nietonan: Jaira, Lisyene, Thayrenne, Ryan, Serenity, 
Michael, Melvin. 


Bisanietanan: 
Haylee y Hayzey 


Rumanan, cuña, subrino y subrinanan, primo y 
primanan y dimas conocirnan di cas. 


Ta invita pa acto di entiero cual lo tuma lugar na 
Aurora Funeral Home Diabierna 30 di juni 2023 di 9’or 
pa 11’or di mainta. Despues lo sali pa Santana Central 
Sabana Basora. 


Despues di entiero no ta ricibi bishita di condolencia na 
cas. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever 


Cu dolor na nos curason, nos ta participa 
fayecimento di: 


Emerita Tromp-Thiel 
*28-05-1938 - †28-06-2023 


Acto di entiero lo wordo anuncia despues 


Gradicimento / Invitacion 


Na nomber di famia nan nos kier a gradici cada un cu 
a tuma nan tempo pa a bin dispidi di nos ser stima: 


Johannes Hendrik Oudshoorn 
“Hans” 


Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Tambe na Aurora Funeral Home pa cu su bon servicio y 
atencion. 


Ta invita pa asisti na 3 Santo Sacrificio di misa cual lo 
tuma lugar na Misa Pro-Catedral San Francisco di Asis 
na Playa, 


Diasabra 1 di juli 2023 pa 7’or di anochi 
Diadomingo 2 juli 2023 pa 7’or di anochi 
Diaranson 5 di juli 2023 pa 7’or di anochi 


Bo(so) presencia lo ta altamente aprecia. 


Gradicimento / Invitacion 


Na nomber di henter famia nos ta 
agradici tur cu a bin compaña nos 
pa despedi di nos mama stima: 


Lesbia J Arends Osorio 


Boso muestra di atencion ta di hopi aprecio y 
un gran sosten pa nos. Un danki na un y tur cu a 
manda carchi, krans, whatsapp, email y a hasi 
yamada nan telefonico. 


Tambe na Sra Judith Lattig y Sr. Anthony Latham 
di Aurora Funeral Home, pa cu nan pasenshi y 
tremendo servicio y atencion. 


Ta invita pa asisti na Santo Sacrificio 
di misa cual lo tuma lugar na 
Pro-Catedral San Francisco na playa, 
29 juni, 30 juni y 1 juli 2023 pa 7.00 pm. 


Bo(so) presencia lo ta altamente aprecia. 


Gradicimento & Invitation 


Thomasina Theodora 
Limonier-Croes 
Mama China, Ma China, Dudu 


Na Nomber di su yui nan y demas famia nos ta 
gradici un y tur cu di un of otro forma a companja 
nos durante e fallecimento y despedida di nos 
defunto Stima Thomasina. 


Nos gratitud na Stichting Cas di Machi y su Staff 
cu a juda nos cu su cuido, tambe ta na personal 
di Aurora Funeral home pa nan bon servicio. 


Alaves nos kier a hasi un invitation pa 3 Santo 
Sacrificio di Misa na Santa Filomena na Paradera, 
cual lo tuma lugar; diabierna 30 Juni 2023 pa 
7:00 pm, diasabra 1 July 2023 pa 7:00 pm y 
diadomingo 2 July 2023 pa 10:00 am 


Boso presencia lo ta altamente aprecia. 


Diabierna, 30 Juni 2023 
AWEMainta 
OBITUARIO 
29 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jahaira M.J. 
Webb-Rasmijn 
Mihor conoci como: “Jaja” 
*26-12-1983 - †18-06-2023 


Na nomber di su: 
Mayornan: 
† Victor Rasmijn 
Mildred Statius 


Casa: Gilbert Jeffrey Webb 


Yiunan: 
Jennyfer Webb 
Juliette y Tarrell Adamus 
Jessica Webb 


Nietonan: 
Jexton Webb 
Baby “D” 


Rumannan: 
Randall Rasmijn y Claudia Arambulo-Rasmijn 
Andre Rasmijn y Yoseila Arambulo-Rasmijn 
Janici Rasmijn y Nathaniel Maduro 


Subrino(a)nan: 
Rasquell Rasmijn 
Andreina Tromp 
Luis-fernando Rasmijn 
Jeandrey Rafini Jean-Carlos Rafini 
Ray-Jan Croes 
Jani-Ray Croes 
Janiel Croes 


Suegra(o): †Ana y †Chimbo Webb 


Swanan: 
Rudolfo Webb y famia 
†David Webb y famia 
Danilo Webb y famia 


Manera yiu: 
Zizette Kelie 
Risianny Wever 
Gilward Croes 


Amigo(a)nan stima: 
Clara y Rudy Wever 
Linda Geerman (nos dushi) 


Ihanan: 
Yandric, Jarah, Alexa-Jimena 


Ex coleganan di B.I.D 


Demas famianan: 
Webb, Rasmijn, Satius, Hasham, Adamus, 
Wever, Henriquez, Beaumont, Kelie, Geerman, 
Kelkboom, Croes, Solognier, Engelen, Bravo, 
Semerel, gamarra, Liscano, Cantillo, Monserrat- 
Solis, Vrolijk, Lacle, Cepeda, Peña, Hagens 


Na lugar di flor of krans Lo tin un box disponibel 
pa hasi un donacion pa un bon causa lo ta 
altamente aprecia 


Ta invita pa acto di despedida cual lo tuma lugar 
na Aurora Funeral Home Diabierna 30 di juni 2023 
di 2’or pa 4’or di atardi. 


Cremashon lo tuma lugar den seno familiar 


If my parting has left a void 
Then fill it with remembering joy 
A laugh, a kiss, a friendship shared 
Ah, yes, these things I too will miss 
Celebration of Life 


Navilia (Nivola) Rufinay Adolfo 
Sunrise - 10 July 1926 
Sunset - 21 June 2023 


Nivola’s Loved Ones 


Children 
Alsiviade & Cheryl Le Grand (USA) 
Arnold Le Grand & Noanni Cham 
Harry & Glenn Peralta Le Grand 


Daughter - in - law 
Nancy Heinze (Holland) 


Grand Children 
Tristan & Yashan Huang Le Grand (USA) 
Stacey Hassell 
Ariele Le Grand (USA) 
Jemal Le Grand (USA) 
Jermaine Le Grand (USA) 
Shaquille Heinze (Holland) 


Great Grand Children 
Rusean Hoek 
Kisean Hassell 
Jaysiël Hassell 
Anaïs Le Grand (USA) 


Siblings 
Aida Le Grand† & family 
Joyce Gumbs & family 
Oneil Gumbs & family (USA) 
Jean Adolphus† & family (Holland) 
Henk† & Ramona van Niieuwenhoven-Adolphus & 
family (Holland) 
Bernard & Bernice Richardson Adolphus & family 
(Holland) 
Therisita Adolphus (Holland) 
Idalia Adolphus† & family (Holland) 
Verna Adolphus† 


Families 
Le Grand, Gumbs, Adolphus, Gibbs, 
van Nieuwenhoven, Claxton, Arrindell, 
Darley (Bertha), Cham, Heinze, Bislip, 
Mardenborough, Hassel 


Dear Friends 
Carmen, ChiChi, Diana, Detty, Helouise, Keline, 
Zulay, The Golden Girls, Olga†, Elise† 


*Sincere regrets for any omissions. 


Family and friends of the late Nivola Adolfo invite 
you to join us as we celebrate her long, and well 
lived, life. 


Nivola’s home going events will be representative 
of her remarkable life. As we gather to celebrate 
Nivola, the family invites you to join us in wearing 
lively colors; we encourage you to choose colors 
that bring you joy and cheer. 
Thank you! 


Officiant 
Pastor Tomasito Gibbs (Nephew) 


Wake / Viewing 
Saturday, 01 July 2023 
7 pm - 9 pm 
Pray Funeral Home 
Speykstraat # 1 
San Nicolas 


Home Going Service 
Monday, 03 July 2023 
9 am - 11 am 
Pray Funeral Home 
Speykstraat # 1 
San Nicolas 


Ora mi a wordu forma den secreto 
I tabata crece den scochi di mi mama, 
ya Bo wowonan a weita tur mi hechonan. 
Nan tabata scirbi caba den Bo buki. 
Mi dianan tabata conta caba pa Bo, 
prome cu mi a nace. 
Salmo: 139 


A fallece cristianamente: 


Theresita de Cuba 
Miho conoci como Thèrése / Chichi 
* 7 december 1931 - † 27 juni 2023 


Na nomber di su: 
Ruman: 
Josefa (Chefa) de Cuba 


Swa: 
Egbert Kranwinkel 


Sobrinonan stima: 
Filbert y Fiorella Kranwinkel-Koolman 
Marc Kranwinkel y Ester Maduro 
Larry y Mary-Ann Kranwinkel-Maduro na 
Hulanda 


Sobresobrinonan: 
Lizmarie y Danymar Rasmijn-Kranwinkel 
Fabiola Kranwinkel 
Marvick Kranwinkel y Chloë Lampe na 
Hulanda 
Maryleen Kranwinkel 
Larry-Ann, Laython y Lexthon Kranwinkel na 
Hulanda 


Primo y primanan manera ruman: 
Tecla, Juanita, Tito y Pedro Tromp y demas 
primo y primonan. 


Ihanan manera yiu: 
Mena Tromp y Gabriel Boekhoudt 
y demas ihanan cu ta mucho pa menciona 


Manera yiu: 
Petra Boekhoudt y famia 


Manera ruman: 
Lilian Hoek-Lugo y famia 


Amigonan di cas: 
Rev. Theo Zievinger, Zr Renata, Rosalinda de 
Cuba, Barbara Huntington, Mena Dubero 
y famia, Maria Dirks y yui, Marian y Ivonne 
Baptist, Marina y Henk de Beyer. 


Demas famia: 
De Cuba, Tromp, Kranwinkel, Koolman, 
Maduro, Rasmijn, Everon, Lacle, Hoek, Webb 
y Boekhoudt. 


Na lugar di krans/flor un donacion pa S.A.B.A 
lo ta altamente aprecia. 


Acto di entiero ta tuma lugar na Aurora 
Funeral Home dialuna 3 di juli 2023 di 2’or pa 
4’or di atardi. 


Despues lo sali pa Santana Catolico na 
Paradera. 


Nos disculpa si den nos tristesa nos por a 
lubida algun famia of conocir. 


